Diari Oficial de la Generalitat Valenciana


Sumari del DOGV 9394, del 29-07-2022 (2022/7106)

Sol·licitud d'ofertes per a l'arrendament per contractació directa d'un immoble per a la ubicació de personal de la Conselleria d'Innovació, Universitats, Ciència i Societat Digital, destinat específicament a serveis administratius.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9394

Data del DOGV
:   29-07-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/7106


Data del document
:   21-07-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Anunci

Descriptors 

:   * Conselleria d'Innovació, Universitats, Ciència i Societat Digital
    * contracte administratiu

Sol·licitud d'ofertes per a l'arrendament per contractació directa d'un immoble per a la ubicació de personal de la Conselleria d'Innovació, Universitats, Ciència i Societat Digital, destinat específicament a serveis administratius. [2022/7106]  
La Conselleria d'Innovació, Universitats, Ciència i Societat Digital està interessada a arrendar, de conformitat amb el que es disposa en la Llei 14/2003, de 10 d'abril, de patrimoni de la Generalitat, un immoble amb les següents característiques:  
1. Requisits de l'immoble:  
- Situació: l'immoble haurà d'estar situat a la ciutat d'Alacant.  
  
- Ubicació: preferiblement un edifici consolidat d'oficines per a ús exclusiu d'aquesta conselleria.  
- Superfície en metres quadrats útils: entre 1.800 i 2.500 m².  
- Accessos: haurà de disposar d'accés exclusiu i directe des de la via pública i bona comunicació amb transport públic.  
- Accessibilitat: l'accés públic i les comunicacions horitzontals i verticals accessibles conforme al Decret 65/2019, de 26 d'abril, del Consell, de regulació de l'accessibilitat en l'edificació i en els espais públics, o bé susceptibles de ser-ho amb adequacions senzilles.  
  
- Entorn: urbà consolidat i amb espais urbans immediats apropiats per a aquest tipus d'edificis públics.  
- Serveis urbanístics: a peu de parcel·la, amb connexió a les xarxes de subministrament elèctric, de proveïment d'aigua potable i de sanejament.  
- Estat de conservació: l'estat general dels acabats de l'edifici ha de ser bo i, així mateix, les instal·lacions han de tindre un correcte funcionament, tant les de sanejament, lampisteria i electricitat, com les de climatització, ventilació i il·luminació. Haurà de tindre una distribució d'espais fàcilment adaptable a les necessitats de les unitats administratives que s'han de situar. Haurà de comptar amb una insta l·lació o preinstal·lació de cablejat per a albergar equips i dispositius informàtics, o susceptible de ser adaptat a aquestes necessitats.  
- Tipologia: edificació amb alt grau d'il·luminació i ventilació naturals.  
- Viabilitat d'ús: l'immoble ha de ser apte urbanísticament per a albergar l'ús d'oficines administratives al qual va destinat.  
2. Informació i contacte  
- Dependència: Sotssecretaria de la Conselleria d'Innovació, Universitats, Ciència i Societat Digital.  
- Domicili: av. Jean Claude Combaldieu, s/n  
Ciudad de la Luz - 03262- ALICANTE  
- Telèfon: 067 092 878/901441270  
€ Correu electrònic: subsecretaria\_hxvbvwrfhryuzzmbpbnpgg@kni.fs  
3. Termini i forma de presentació de les propostes: en el termini de deu dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana les persones interessades hauran d'aportar, mitjançant un correu electrònic dirigit a la Sotssecretaria de la Conselleria d'Innovació, Universitats, Ciència i Societat Digital, a l'adreça subsecretaria\_vuhjdoduiibxvnfpgumamw@vuu.zf, la següent documentació:  
- Oferta econòmica: a l'efecte de valorar les propostes presentades s'haurà d'adjuntar l'oferta econòmica del titular de la propietat signada electrònicament. L'oferta haurà d'incloure la renda mensual per m² de l'immoble i la renda mensual total, amb i sense IVA.  
Podrà oferir-se un període de carència del pagament de la renda en funció de la duració de les obres d'adequació dels espais que siga necessari efectuar, i del període que passe entre la formalització del contracte i la posada en funcionament.  
- Identificació cadastral i registral de l'immoble: acompanyada de fitxes cadastrals.  
- Descripció de l'immoble: acompanyada de la documentació fotogràfica i planimètrica acreditativa del compliment dels requisits exigits, així com de les característiques a valorar positivament.  
- Haurà d'identificar-se una adreça de correu electrònic de la propietat de l'immoble a l'efecte de possibles comunicacions per a ampliació o aclariment de dades.  
  
Alacant, 21 de juliol de 2022.- La sotssecretària de la Conselleria d'Innovació, Universitats, Ciència i Societat Digital: Verónica López Ramón.